TASCO อัดงบฯ 373 ลบ. ซื้อหุ้น “ไทยสเลอรี่ ซิล” เพิ่ม ดันสัดส่วนถือทะลุ 62%
TASCO อัดงบฯ 373 ลบ. ซื้อหุ้น "ไทยสเลอรี่ ซิล" เพิ่ม ดันสัดส่วนถือทะลุ 62%
TASCO อัดงบฯ 373 ลบ. ซื้อหุ้น "ไทยสเลอรี่ ซิล" เพิ่ม ดันสัดส่วนถือทะลุ 62%
18 ม.ค. 2564

บริษัท ทิปโก้แอสฟัลท์ จำกัด (มหาชน) หรือ TASCO แจ้งมติที่ประชุมคณะกรรมการบริษัท ครั้งที่ 1/2564 เมื่อวันที่ 14 ม.ค.2564 มีมติอนุมัติให้บริษัทเพิ่มสัดส่วนการถือหุ้นในบริษัท ไทยสเลอรี่ ซิล จำกัด (TSS) จากปัจจุบันที่บริษัทถืออยู่จำนวน 1,243,334 หุ้น มูลค่าที่ตราไว้หุ้นละ 100 บาท คิดเป็นสัดส่วนร้อยละ 25 ของจำนวนหุ้นที่ออกและจำหน่ายได้แล้วทั้งหมดของ TSS เป็น 3,108,334 หุ้น มูลค่าที่ตราไว้หุ้นละ 100 บาท คิดเป็นสัดส่วนร้อยละ 62.50 ของจำนวนหุ้นที่ออกและจำหน่ายได้แล้วทั้งหมดของ TSS
โดยการเข้าซื้อหุ้นสามัญจำนวน 1,865,000 หุ้น มูลค่าที่ตราไว้หุ้นละ 100 บาท คิดเป็นสัดส่วนร้อยละ 37.5 ของจำนวนหุ้นที่ออกและจำหน่ายได้แล้วทั้งหมดของ TSS จากผู้ถือหุ้นปัจจุบันรายอื่นของ TSS ซึ่งได้แก่ ครอบครัว ทรัพย์สาคร และบริษัทที่มีความเกี่ยวโยงกัน และ Colas S.A. ในราคาหุ้นละ 200 บาท คิดเป็นมูลค่ารวม 373,000,000 บาท